CELEX: 32021D0416
Language: lv
Date: 2021-02-22 00:00:00
Title: Padomes Lēmums (ES) 2021/416 (2021. gada 22. februāris) par nostāju, kas Eiropas Savienības vārdā jāieņem ES un Šveices Apvienotajā komitejā, kura izveidota ar Nolīgumu starp Eiropas Kopienu un Šveices Konfederāciju par pārbaužu un formalitāšu vienkāršošanu attiecībā uz preču pārvadājumiem un muitas drošības pasākumiem, attiecībā uz minētā nolīguma III nodaļas un I un II pielikuma grozījumiem

9.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 81/70
               
            
         PADOMES LĒMUMS (ES) 2021/416
         (2021. gada 22. februāris)
         
            par nostāju, kas Eiropas Savienības vārdā jāieņem ES un Šveices Apvienotajā komitejā, kura izveidota ar Nolīgumu starp Eiropas Kopienu un Šveices Konfederāciju par pārbaužu un formalitāšu vienkāršošanu attiecībā uz preču pārvadājumiem un muitas drošības pasākumiem, attiecībā uz minētā nolīguma III nodaļas un I un II pielikuma grozījumiem
         
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Nolīgums starp Eiropas Kopienu un Šveices Konfederāciju par pārbaužu un formalitāšu vienkāršošanu attiecībā uz preču pārvadājumiem un muitas drošības pasākumiem (1) (“Nolīgums”) stājās spēkā 2011. gada 1. janvārī.
                  
               
                     (2)
                  
                  
                     Ievērojot Nolīguma 21. panta 2. punktu, ar Nolīgumu izveidotā Apvienotā komiteja (“Apvienotā komiteja”) savā nākamajā sanāksmē vai vēstuļu apmaiņas ceļā var, pieņemot lēmumu, grozīt Nolīguma III nodaļu un pielikumus.
                  
               
                     (3)
                  
                  
                     Saskaņā ar nolīguma 22. panta 4. punktu, ja lēmumu nevar pieņemt tā, ka Nolīguma grozījumi un Savienības tiesību aktu grozījumi tiek īstenoti vienlaikus, tad grozījumi, kas paredzēti lēmuma projektā, kurš iesniegts Līgumslēdzēju pušu apstiprināšanai, ir jāīsteno provizoriski, ja iespējams no 2021. gada 15. marta, saskaņā ar Līgumslēdzēju pušu iekšējām procedūrām. Izvēlētais datums sakrīt ar Importa kontroles sistēmas 2 pirmā laidiena datumu, kurā ir piekritusi piedalīties Šveice.
                  
               
                     (4)
                  
                  
                     Ir lietderīgi noteikt nostāju, kas Savienības vārdā ir jāieņem Apvienotajā komitejā attiecībā uz Nolīguma III nodaļas un I un II pielikuma grozījumiem, jo grozījumi Savienībai būs saistoši.
                  
               
                     (5)
                  
                  
                     Tādēļ Savienības nostājas Apvienotajā komitejā pamatā vajadzētu būt lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem Apvienotajā komitejā, kura izveidota ar Nolīgumu starp Eiropas Kopienu un Šveices Konfederāciju par pārbaužu un formalitāšu vienkāršošanu attiecībā uz preču pārvadājumiem un muitas drošības pasākumiem, attiecībā uz minētā nolīguma III nodaļas un I un II pielikuma grozījumiem, pamatā ir Apvienotās komitejas lēmuma projekts (2).
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 22. februārī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 199, 31.7.2009., 24. lpp.
         
         
            (2)  Skatīt dokumentu 5658/21 http://register.consilium.europa.eu.